Il-Kummissjoni Ewropea - Stqarrija għall-istampa Jispiċċaw it-tariffi tar-roaming: Intlaħaq l-aħħar pass biex it-tmiem tat- tariffi tar-roaming isir realtà ġaladarba n-negozjaturi tal-UE qablu fuq il- prezzijiet bl-ingrossa. Brussell, I-1ta' frar 2017 In-negozjaturi tal-UE qablu dwar dawn il-limiti massimi fuq l-ingrossa: 3.2 ċenteżmi kull minuta għal telefonata bil-leħen, mill-15 ta' Ġunju 2017 Ċenteżmu wieħed għal kull SMS, mill-15 ta' Ġunju 2017 Tnaqqis ftit ftit fuq ħames snin tal-limiti massimi fuq id-dejta, li jibdew jonqsu minn €7.7 l- Gigabyte (GB) (mill-15 ta' Ġunju 2017) għal €6 l-GB (mill-1 ta' Jannar 2018), €4.5 l-GB (mill- 1 ta' Jannar 2019), €3.5 l-GB (mill-1 ta' Jannar 2020), €3 l-GB (mill-1 ta' Jannar 2021) u €2.5 l-GB (mill-1 ta' Jannar 2022). Is-Sur Andrus Ansip, il-Viċi-President tas-Suq Uniku Diġitali laqa' l-ftehim b'dan il-kliem: "Din kienet l-aħħar ħolqa fil-katina li kien għad jonqos. Mill-15 ta' Ġunju l-Ewropej ikunu jistgħu jivjaġġaw fl-UE mingħajr ma jġarrbu tariffi tar-roaming. Żgurajna wkoll li l-operaturi jistgħu jibqgħu jikkompetu biex jipprovdu l-aktar offerti attraenti għas-swieq lokali tagħhom. Illum qiegħdin inżommu l-wegħda tagħna. Nirringrazzja minn qalbi lir-relatur tal-Parlament Ewropew Miapetra Kumpula-Natri u lin-negozjaturi kollha mill-Parlament Ewropew kif ukoll lill-Presidenza Maltija tal- Kunsill tal-UE u kull min kien involut biex naslu f'dan l-istadju importanti. Kienu l-isforzi tagħhom li wasslu biex dan iseħħ". Il-ftehim politiku li nkiseb ilbieraħ billejl kien l-aħħar qadfa biex jibda jitħaddem ir-"roam-like-at- home" mill-15 ta' Ġunju 2017, kif previst fir-Regolament dwar is-Suq Uniku tat-Telekomunikazzjoni (TSM - Telecom Single Market). Dan ifisser li meta jkunu qegħdin jivvjaġġaw fl-UE l-konsumaturi jkunu jistgħu jagħmlu t-telefonati, jibagħtu l-messaġġi SMS jew jużaw l-internet minn fuq il- mowbajl bl-istess prezzijiet li jħallsu f'pajjiżhom. Bis-saħħa ta' dan il-ftehim, ir-"roam-like-at-home" huwa sostenibbli għall-individwi u għan-negozji, filwaqt li jiżgura l-irkupru tal-ispejjeż u jżomm ħajja l-kompetizzjoni bejn is-swieq bl-ingrossa tar-roaming. Bis-saħħa tal-ftehim politiku tal-bieraħ dwar ir-regoli tal-ingrossa u l-politika dwar ir-regoli dwar l- użu ġust u s-sostenibbilta adottati mill-Kummissjoni f'Diċembru tal-2016, il-konsumaturi jistgħu jużaw l-abbonamenti li jkollhom f'pajjiżhom meta jivvjaġġaw perjodikament 'il barra minn pajjiżhom. Jekk il-konsumaturi jaqbżu l-limiti tal-kuntratt tagħhom waqt li jkunu qed jivvjaġġaw, l-ispejjeż addizzjonali mhumiex se jkunu ogħla mil-limiti massimi bl-ingrossa tar-roaming li ġew miftiehma llum. Il-Kummissjoni se twettaq evalwazzjoni tas-suq bl-ingrossa sa tmiem l-2019 u tagħti valutazzjoni interim lill-koleġiżlaturi sal-15 ta' Diċembru 2018. Issa li għad fadal huwa li l-Parlament Ewropew u l-Kunsill japprovaw il-ftehim li ntlaħaq illum b'mod formali. Il-prezzijiet bl-ingrossa tar-roaming il-ġodda jibdew japplikaw mill-15 ta' Ġunju 2017, biex l-operaturi jkollhom ħin biżżejjed għat-tħejjija tal-introduzzjoni tar-"roam-like-at-home". Il-passi li jmiss Kuntest Il-Kummissjoni ilha tistinka ħames snin biex tnaqqas u eventwalment telimina t-tariffi addizzjonali li l-operaturi tat-telekomunikazzjonijiet kienu jimponu fuq il-klijenti tagħhom kull darba li jaqsmu fruntiera waqt btala jew vjaġġi ta' negozju. Mill-2007 'l hawn, il-prezzijiet tar-roaming naqsu b'aktar minn 90 %. L-aħħar darba li naqsu l-prezzijiet kien f'April tal-2016 u kienu saru 5 ċenteżmi l-minuta għal telefonata, 2 ċenteżmi għal kull SMS u 5 ċenteżmi għal kull MB ta' dejta, minbarra r-rati nazzjonali. Fl-2015, abbażi ta' proposta tal-Kummissjoni Ewropea, il-Parlament Ewropew u l-Kunsill qablu li jtemmu t-tariffi tar-roaming għall-persuni li jivvjaġġaw perjodikament fl-UE. Il-Kummissjoni adottat il-miżuri tekniċi li kienu meħtieġa biex dan iseħħ, fosthom politika dwar l-użu ġust u mekkaniżmu ta' sostenibbiltà, f'Diċembru tal-2016. Fl-istess ħin, ir-Regolament dwar is-Suq Uniku tat-Telekomunikazzjonijiet ħatar lill-Kummissjoni biex tevalwa s-swieq bl-ingrossa tar-roaming u biex tagħmel il-proposti xierqa qabel il-15 ta' Ġunju 2016, biex ikunu jistgħu jitneħħew it-tariffi bl- imnut tar-roaming mill-15 ta' Ġunju 2017. Għal aktar tagħrif Sit web dwar ir-roaming Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Jispi__aw_it-tariffi_tar-roaming__Intla_aq_l-a__ar_pass_biex_it-tmiem_tat-tariffi_tar-roaming_isir_realt___aladarba_n-negozjaturi_tal-UE_qablu_fuq_il-prezzijiet_bl-ingrossa.pdf